अपूर्ब ने गलाया: "अस पराधीन जाति दे आं। अस अंग्रेज नेईं, फ्रांसीसी जां अमरीकी नेईं--कुत्थें थोग असें गी ओकड़ी बत्त जिसगी कोई रोकी नेईं सकग? स्टेशनै पर इक बैंचै उप्पर बौने दा हक्क नेईं। बे-इज्जती होई जा तां कोई शकायत नईं सुनदा।" गलादे-गलांदे उस दिने वाली सारी बे इज्जती-फरंगी छोकरें दी बूटे दी मार कशा लईयै स्टेशनमास्टरै दे दोआए दे धिक्कें दे सारे अपमानै करी उसदै नैन बली उठे। ओ बोलेआ: "स्हाड़े बौनै कन्नै बैंच गंदी होई जदी ऐ। स्हाड़े अंदर जाने कन्ने कमरे दी हवा गंदी होईं जंदी ऐ-जिआं आक्खो अस लोक मनुक्ख गै नेईं। स्हाड़े अंदर जिंआ आक्खो आदमी दा जीव, आदमी दी रत्त ऐ गै नेईं। जेकर तुसें इस बे-न्याई दे बरुद्ध किश करना होऐ तां औं तुंदे साथें आं।"